
                               HOTĂRÂREA NR.61
privind prelungirea duratei contractului de închiriere nr.69251/2007 având ca obiect spaţiul cu destinaţia de sediu, situat în municipiul Craiova, str. Simion Bărnuţiu, nr.36
Consiliul Local al Municipiului Craiova, întrunit în şedinţa ordinară din data de 23.02.2017;

Având în vedere raportul nr.19280/2017 întocmit de Direcţia Patrimoniu, prin care se propune prelungirea duratei contractului de închiriere nr.69251/2007 având ca obiect spaţiul cu destinaţia de sediu, situat în municipiul Craiova, str. Simion Bărnuţiu, nr.36; 


În conformitate cu prevederile Legii nr.334/2006, republicată, privind finanţarea activităţii partidelor politice şi a campaniilor electorale, modificată şi completată, art.1167-1179, art.1810 Cod Civil;

 În temeiul art.36, alin.2 lit.c coroborat cu alin.5, lit.a, art.45, alin.3, art.61, alin.2 şi art.115, alin.1, lit.b din Legea nr.215/2001, republicată, privind administraţia publică locală;

                                      HOTĂRĂŞTE:

Art.1. Se aprobă modificarea contractului de închiriere nr.69251/30.07.2007 având ca obiect spaţiul cu destinaţia de sediu, în suprafaţă utilă de 150,61 mp., situat în municipiul Craiova, str. Simion Bărnuţiu, nr.36, în sensul înlocuirii părţii contractante Partidul Conservator - Filiala Judeţeană Dolj, cu Partidul Alianţa Liberalilor şi Democraţilor – ALDE – Filiala Judeţeană Dolj.

Art.2. Se aprobă prelungirea, pe o perioadă de 4 ani, a duratei contractului de închiriere nr.69251/2007 identificat la art.1 din prezenta hotărâre.
Art.3. Se împuterniceşte Primarul Municipiului Craiova să semneze actul adiţional la contractul de închiriere  nr.69251/2007.

Art.4. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.327/2007 referitoare la repartizarea spaţiului cu destinaţia de sediu, situat în municipiul Craiova, str. Simion Bărnuţiu, nr.36.
 Art.5. Primarul Municipiului Craiova, prin aparatul de specialitate: Serviciul  Administraţie Publică Locală, Direcţia Patrimoniu, Direcţia Impozite şi Taxe şi Partidul Alianţa Liberalilor şi Democraţilor – ALDE – Filiala Judeţeană Dolj vor aduce la îndeplinire prevederile prezentei hotărâri.

